# Sierra Leone

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Sierra Leone |
| --- |
| *Republic of Sierra Leone* |
|  |
|  |
| Atministrashon |
| Kapital | Freetown |
| Idioma ofisial  | Ingles |
| Geografia |
| Área | 71.740 kilometer kuadra (0.2% awa) |
| Koordinato  | ﻿ / ﻿ |
| Poblashon |
| Populashon  (2017) | 7.557.212 105.34 habitante/km² |
| Gentilisio | sierra Leones |
| HDI | 0,477 (2021) |
| Otro infromashon |
| Unidat monetario  | leone |
| Wèp | .sl |
| Kódigo  | SLE |
| Tel  | +232 |
| Mapa detaya di Sierra Leone |
|  |
|  |
| Imágennan riba  Wikimedia Commons |
| Wèpsait ofisial |
| [Editá Wikidata] · [Manual] |

**Sierra Leone**, ofisialmente **Repúblika di Sierra Leone**, ta un pais den region west di kontinente afrikano, na kosta di e Oséano Atlántiko. E kapital i siudat mas grandi di e pais ta e Freetown, situá riba e península ku mesun nòmber. Sierra Leone tin un área di 71.740 kilometer kuadrá i un poblashon di 7.075.641 habitante (2015).

## Geografía i demografia

Sierra Leone ta komparti frontera ku Guinea panort i nortost, Liberia pasùit i e Oseano Atlantiko na west.
E pais ta konsistí di un linea di kosta ku playa i lagunanan, un seri di serunan den interior, inkluyendo e Montañanan Loma, tereno di sabana i áreanan tropikal ku hopi biodiversidat.

E klima ta típikamente tropikal, ku un temporada di awa (mei–òktober) i un temporada seku (novèmber–aprel).

E poblashon ta konstituí pa mas ku 15 grupo étniko, entre nan e gruponan Temne, Mende, Limba, Kono i Krio (desendiente di eks-esklabu liberá ku ta papiá un krioyo basá riba ingles).

## Historia

Sierra Leone tin un historia masha kompleho ku:

* pobladornan pre-kolonial manera e gruponan Mende i Temne,
* e tráfiko transatlántiko di esklabunan den siglo XVIII,
* e fundashon di Freetown na 1787 komo un kolonia pa eks-katibunan liberá i loyalistanan pretu ku a wòrdu liberá despues di e Revolushon Merikano.

Na 1808, Sierra Leone a bira un kolonia britániko, i na aprel 1961 a haña soberania bou di Elizabeth II, kende a keda e hefe di estado di Sierra Leone i tabata wòrdu representá pa un Gobernador-General. Dia 19 di aprel 1971 Sierra Leone a bira Repúblika di Sierra Leone.

Entre 1991 i 2002, e pais a sufri un guera sivil destruktivo, ku mortalidat elevá, desplasashon di hende i abuso di “diamante di konfliktu”. Despues di fin di e guera, Sierra Leone a risibí asistensia internashonal pa rekonstruí e pais i fortifiká institushonnan demokrátiko.

## Ekonomia

E ekonomia di Sierra Leone ta basá prinsipalmente riba: mineria (diamante, heru, titanio, bouksita), agrikultura (aroz, kakao, kafe), peska i un sektor di servisio chikí pero kresienter.

Ounke e pais tin hopi rekursonan natural, Sierra Leone ta konsiderá un di e paisnan ménos desaroyá den Afrika, ku desafionan riba tereno di salú, infrastruktura i enseñansa.

 ·  ·
Paisnan den Afrika

Argelia · Angola · Benin · Botswana · Burkina Faso · Burundi · Chad · Comores · Djibouti · Egipto · Eritrea · Etiopia · Gabon · Gambia · Ghana · Guinea · Guinea-Bissau · Guinea Ekuatorial · Kabo Verde · Kamerun ·Kenia · Kosta di Marfil · Lesotho · Liberia · Libia · Madagascar · Malawi · Mali · Maroko · Mauretania · Mauritius · Mozambique · Namibia · Niger · Nigeria · Republika demokratika di Kongo · Republika Sentral Afrikano · Ruanda · Senegal · Sierra Leone · Somalia · Sudan · Suráfrika · Sur Sudan · Swaziland · Tanzania · Togo · Tunesia · Uganda · West Sahara · Zambia · Zimbabwe